als_Latn dik_Latn sag_Latn
Nazime Visha, 18- vjeçarja që ekzekutoi Fiqiri Muçën, të cilin e akuzonte për përdhunim dhe abuzime seksual për katër vite me radhë, nuk ka qenë asnjëherë shtatzënë dhe nuk ka kryer abort.
Vajza ndaj së cilës rëndon akuza e vrasjes së babait të pesë fëmijëve, ka kryer marrëdhënie seksuale që në moshë të hershme. Të paktën në këtë konkluzion kanë arritur ekspertët e Institutit të Mjekësisë Ligjore (IML), të cilët e ekzaminuan të dyshuarën për ekzekutimin e Muçës, mbi bazën e një urdhri prokurorie, njofton BalkanWeb.
Nazime Visha ka arritur në ambientet e IML-së rreth orës 09:00 të mëngjesit të së hënës ku për afro një orë e gjysmë u është nënshtruar një sërë ekzaminimeve të hollësishme nga specialistët. Në mesditë, ekspertët kanë hartuar dhe raportin e tyre, që do t’ia paraqesin prokurorisë së Tiranës, e cila po heton për zbardhjen e motiveve të krimit të rëndë.
Nazimja, pretendon se e ekzekutoi kunatin e motrës së saj, për shkak se e kishte përdhunuar kur ishte vetëm 14 vjeçe dhe për katër vite me radhë, e ka abuzuar seksualisht.
Ekspertët e IML-së kanë dalë në konkluzionin se vajza ka kryer marrëdhënie seksuale në moshë të vogël, rreth 14-15 vjeç, por për shkak të kalimit të një afati të gjatë kohor, nuk është konstatuar nëse marrëdhëniet janë kryer normalisht, apo me dhunë, sikurse pretendon.
Sa i përket dyshimeve të forta të organit të akuzës, se vajza kishte abortuar një fëmijë, çka sipas hetuesve kishte çuar në përplasjen e fortë të saj me Fiqiri Muçën dhe krisjen e marrëdhënieve mes tyre, janë hedhur të gjitha poshtë.
Ekspertët e Mjekësisë Ligjore shprehen se Nazime Visha, jo vetëm që nuk është shtatzënë, por nuk ka qenë ndonjëherë shtatzënë, e për rrjedhojë nuk ka kryer as ndonjë abort. Gjithashtu, ekspertët kanë arritur në konkluzionin se vajza ndodhet në “shok psikologjik të rënduar”. Raporti i detajuar do t’i bashkëngjitet dosjes hetimore, pasi deri në mesin e këtij muaji, prokuroria duhet të sigurojë prova të forta për fajësinë e Nazime Vishës në krim, si dhe të verifikojë pretendimet e të dyja palëve, si të të dyshuarës, ashtu dhe familjarëve të viktimës.
Fiqiri Muça u qëllua për vdekje mbrëmjen e 13 gushtit 2012 në Krrabë të Tiranës, para shtëpisë së xhaxhait të Nazime Vishës, e cila mori përsipër autorësinë e krimit. E reja deklaroi se e qëlloi për vdekje kunatin e motrës, pasi e kishte përdhunuar dhe abuzuar seksualisht, madje atë natë kishte shkuar ta merrte me qëllimin për ta trafikuar.
Nazime Visha u tregoi hetuesve dhe për marrjen peng në maj të 2012-ës, nga Fiqiriu, i cili sipas saj e “burgosi” në malet e Bulqizës e Burrelit për 12 ditë, e më pas e detyroi të tërhiqej nga denoncimi dhe të deklaronte sikur kishte ikur me dëshirën e saj.
Familjarët e viktimës kanë hedhur dyshime për autorësinë e vrasjes, duke u shprehur se nuk është Nazimja që qëlloi mbi Fiqiriun, por pjesëtarë të tjerë të familjes Visha.
Publikoni komentin tuaj!VEREJTJE: Te nderuar komentues! Duke mos dashur te cenojme opinionet tuaja, lutemi qe ato te mos permbajne fyerje dhe ofendime personale dhe te kene lidhje me shkrimin, apo temen per te cilen komentohet. Ne te kundert, nuk do te publikohen. Ju falenderojme qe na ndiqni dhe ju ftojme te vazhdoni te jeni pjese e Zemra.Org.!
Komenti juaj:
You must be logged in to post a comment.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn